Mení a dopĺňa všeobecne záväzné nariadenie č. 6/1995 v znení VZN č. 10/1996 a VZN č. 9/1997.
Úplne znenie vo všeobecne záväznom nariadení č. 4/2000.

Všeobecne záväzné nariadenie
hlavného mesta Slovenskej republiky Bratislavy
č. 3/2000
z 10. februára 2000
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia hlavného mesta Slovenskej republiky Bratislavy č. 10/1996 a všeobecne záväzného nariadenia hlavného mesta Slovenskej republiky Bratislavy č. 9/1997
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov sa uznieslo:

Čl. I
Všeobecne záväzné nariadenie hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia hlavného mesta Slovenskej republiky Bratislavy č. 10/1996 a všeobecne záväzného nariadenia hlavného mesta Slovenskej republiky Bratislavy č. 9/1997 sa mení a dopĺňa takto:
1.	§ 1 ods. 1 sa dopĺňa písmenom e), ktoré znie:
“e)	spôsob určenia ceny pozemkov, ktoré sa prevádzajú do vlastníctva nadobúdateľov bytu získaného vstavbou alebo nadstavbou.”
2.	V § 1 ods. 2 sa na konci vety pripája odkaz 1) na poznámku pod čiarou, ktorá znie:
“1)	§ 140 Občianskeho zákonníka.”
3.	Poznámka pod čiarou k odkazu 1a) znie:
“1a)	§ 24 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov .”.
4.	V § 2 ods. 1 sa v úvodnej vete za slovo “mesta” vkladajú slová “a byty a nebytové priestory vo vlastníctve hlavného mesta”. Odkaz k poznámke pod čiarou 1) sa označuje ako odkaz k poznámke pod čiarou 1b).
5.	V § 2 ods. 1 sa vypúšťa písmeno f). Doterajšie písmená g) a h) sa označujú ako písmená f) a g). V novooznačenom písm. f) sa za slová “§ 3” vkladajú slová “ods. 4”.
6.	V § 2 sa vypúšťajú odseky 2 a 3 vrátane poznámky pod čiarou k odkazu 4. Súčasne sa zrušuje označenie odseku 1.
7.	V § 4 sa slová “zákona Národnej rady Slovenskej republiky č. 151/1995 Z. z.” nahrádzajú slovami “neskorších predpisov (ďalej len “zákon”)”.
8.	V § 5 ods. 7 sa vypúšťa druhá veta.
9.	Poznámky pod čiarou k odkazom pod čiarou 8), 9) a 11) znejú:
“8)	§ 16 ods. 4 zákona č. 182/1993 Z. z.
9)	§ 85 zákona č. 50/1976 Zb. v znení zákona č. 229/1997 Z. z.
11)	§ 5 ods. 4 zákona Slovenskej národnej rady č. 189/1992 Zb”.

10.	§ 8 sa dopĺňa odsekom 4, ktorý znie:
“(4) Ustanovenie odseku 1 sa nevzťahuje na byty, ktoré hlavné mesto nadobudlo do vlastníctva podľa § 4 ods. 1 písm. b) zákona, alebo ktoré získalo rekonštrukciou stavieb alebo ich častí s využitím úverových zdrojov11a). V takomto prípade hlavné mesto prevedie na nadobúdateľa spolu s vlastníctvom bytu aj záväzky vyplývajúce zo zmluvy o poskytnutí úveru.”.
Poznámka pod čiarou k odkazu pod čiarou 11a) znie:
“11a)	Napr. zákon Národnej rady Slovenskej republiky č. 124/1996 Z. z. o štátnom fonde rozvoja bývania, zákon Národnej rady Slovenskej republiky č. 310/1992 Z. z. o stavebnom sporení v znení neskorších predpisov, zákon Slovenskej národnej rady č. 21/1992 Zb. o bankách v znení neskorších predpisov.”.
11.	§ 9 ods. 3 písm. b znie:
“b)	poskytne nadobúdateľovi bytu postaveného pred 1. augustom 1993 zľavu 50 % z ceny bytu vypočítanej podľa odseku 1 a 2 a 50 % z ceny spoluvlastníckeho podielu na zastavanom a priľahlom pozemku a príslušenstva, ak nadobúdateľ uhradí do 15 dní odo dňa podpisu zmluvy o prevode vlastníctva bytu a spoluvlastníckeho podielu na zastavanom a priľahlom pozemku 50 % z ceny bytu podľa odseku 1 a 2 a 50 % z ceny spoluvlastníckeho podielu na zastavanom a priľahlom pozemku a príslušenstve. Súčet zliav z ceny bytu a pozemku nesmie presiahnuť 250 000,- Sk.”.
12.	§ 9 odseky 6 až 8 znejú:
“(6) Hlavné mesto neposkytne zľavy z ceny bytu a spoluvlastníckeho podielu na pozemku a príslušenstve podľa odseku 3 písm. b) nadobúdateľovi, ktorý už aspoň raz nadobudol do vlastníctva byt z vlastníctva hlavného mesta za cenu podľa odseku 1.
(7) Ak sa byt prevádza do vlastníctva nájomcu, ktorý ho vystaval na streche alebo v podkroví domu na vlastné náklady, prevádza sa tomuto nájomcovi za cenu, ktorú určí
a)	hlavné mesto, ak ide o byt nezverený do správy mestskej časti alebo o byt v dome nezverenom do správy mestskej časti,
b)	mestská časť, ak ide o byt zverený do správy mestskej časti alebo o byt v dome zverenom do správy mestskej časti.
(8) Pri určení ceny podľa odseku 7 sa zohľadnia náklady, ktoré nájomca na prestavbu bytu vynaložil.”.
13.	Za §  sa vkladá § 9a a § 9b, ktoré znejú:
“§ 9a
(1) Ak sa byt prevádza do vlastníctva inej osobe ako nájomcovi bytu, minimálna cena bytu sa určuje podľa odborného posudku na cenu bytu13a).
(2) Ak sa byt prevádza podľa § 8 ods. 4 do vlastníctva nájomcovi alebo inej osoby, cena bytu sa určí na základe odborného posudku znalca13a), pričom cena bytu nemôže byť nižšia ako cena za akú ho nadobudlo hlavné mesto.
(3) Na spôsob splácania ceny ateliéru vypočítanej podľa § 9 ods. 1 a 2 sa použijú ustanovenia § 10 ods. 4.
(4) Ustanovenie § 9 sa nevzťahujú na prevod vlastníctva bytu,
a)	ktorý nadobudlo hlavné mesto do vlastníctva
1.	podľa § 4 ods. 1 písm. a) zákona,
2.	podľa § 29a ods. 3 zákona
b)	podľa § 8 tohto nariadenia, a to aj v prípade prevodu vlastníctva bytu nájomcovi.

§ 9b
Osobitné ustanovenia o zámene vlastníctva bytov
(1) Výmena bytu medzi nájomcom bytu vo vlastníctve hlavného mesta a iným vlastníkom bytu, ktorý je zároveň jeho užívateľom, nie je možná.
(2) Vlastník bytu, ktorý je zároveň jeho užívateľom, môže požiadať hlavné mesto o vzájomnú zámenu vlastníctva bytov13b) za týchto podmienok:
a)	so zámenou vlastníctva bytov vysloví nájomca bytu vo vlastníctve hlavného mesta úradne overený písomný súhlas,
b)	základom pre porovnanie cien bytov budú trhové ceny bytov nie nižšie ako trhové ceny týchto bytov určené na základe znaleckých posudkov,
c)	hlavné mesto sa zaviaže nájomcovi bytu vo svojom vlastníctve, že s ním uzavrie zmluvu o nájme bytu, ktorý nadobudne na základe zámennej zmluvy do vlastníctva, ktorej plnenie sa začne najneskôr v deň zápisu vlastníckeho práva k zámenným bytom do katastra nehnuteľností,
d)	hlavné mesto nepristúpi k takej zámene vlastníctva bytov, pri ktorej bude musieť vyrovnať rozdiel medzi trhovými cenami bytov,
e)	hlavné mesto môže previesť vlastníctvo bytu získaného na základe zámennej zmluvy na nájomcu tohto bytu za podmienok uvedených v § 9a ods. 4,
f)	byty, ktoré sú predmetom zámeny vlastníctva, sa nachádzajú na území hlavného mesta.
(3) Nadobúdateľom bytu podľa odseku 2 je hlavné mesto.
(4) Ustanovenia odsekov 1 až 3 sa vzťahujú aj na byty vo vlastníctve hlavného mesta v správe mestskej časti v takom prípade
a)	mestská časť vykonáva úkony uvedené v odseku 2,
b)	hlavné mesto udeľuje predchádzajúci súhlas so zámenou bytov14),
c)	Mestské zastupiteľstvo hlavného mesta Slovenskej republiky Bratislavy schvaľuje zámenu bytu podľa § 12.”
Poznámky pod čiarou k odkazom pod čiarou 13a), 13b) a 14) znejú:
“13a)	Metodický pokyn Ministerstva spravodlivosti Slovenskej republiky č. 820/98 – 50 zo dňa 6. apríla 1998 pre znalcov z odboru 37 00 00 stavebníctvo, odvetvie 37 10 02 oceňovanie nehnuteľností.
13b)	§ 611 Občianskeho zákonníka.
14)	Čl. 36 ods. 9 Štatútu hlavného mesta Slovenskej republiky Bratislavy v znení neskorších dodatkov.”.
14.	§ 10 ods. 4 znie:
“(4) Pri prevode nebytových priestorov do vlastníctva nájomcu nebytového priestoru predávajúci poskytne nadobúdateľovi zľavu 20 % z ceny nebytového priestoru a spoluvlastníckeho podielu na zastavanom a priľahlom pozemku, ak nadobúdateľ uhradí 80 % z ceny nebytového priestoru a spoluvlastníckeho podielu na pozemku do 15 dní odo dňa podpísania zmluvy alebo nadobúdateľ uhradí minimálne 50 % z ceny nebytového priestoru a spoluvlastníckeho podielu na zastavanom a priľahlom pozemku do 15 dní odo dňa podpisu zmluvy a zostatok v pravidelných splátkach do dvoch rokov od podpísania zmluvy.”
15.	V § 11 ods. 3 znie:
“(3) Na prevod vlastníctva pozemku do vlastníctva nadobúdateľa bytu alebo nebytového priestoru, ktorý sa nadobúda do vlastníctva na základe zmluvy o vstavbe alebo nadstavbe, sa vzťahuje ustanovenie odseku 1. Podľa osobitného predpisu sa určuje aj cena”.
16.	§ 11 sa dopĺňa odsekom 5, ktorý znie:
“(5) Hlavné mesto môže v súlade s týmto nariadením znížiť ceny pozemkov vo vybraných územiach hlavného mesta najmä z dôvodu
a)	vecného bremena viaznúceho na zastavanom alebo priľahlom pozemku,
b)	nemožnosti využiť priľahlý pozemok na iné účely ako verejnú zeleň, pričom cena pozemku nesmie byť nižšia ako 600,- Sk/m2.”.
17.	V § 12a ods. 2 sa slovo “ods.” nahrádza slovom “odseku”.
18.	§ 12a sa dopĺňa odsekmi 5 a 6, ktoré znejú:
“(5) Mestská časť poskytne každoročne hlavnému mestu k 1. 6 a 1. 12. aktualizovanú databázu nájmu a prevodu vlastníctva bytov a nebytových priestorov zahrňujúcu všetky zmeny údajov databázy k 1. 5. a 1. 11.
(6) Hlavné mesto vedie v osobitnom zozname zmluvy o prevode vlastníctva bytu alebo nebytového priestoru, v ktorých sa nadobúdateľ zaviazal odkúpiť od hlavného mesta nehnuteľnosť alebo jej podiel nerozlučne spojený s vlastníctvom bytu alebo nebytového priestoru16a). ”.
19.	Poznámka pod čiarou k odkazu 16a) znie:
“16a)	Napr. § 23 zákona NR SR č. 182/1993 Z.z. v znení zákona 151/1995 Z.z.”.
20.	V § 12b sa na konci pripájajú slová “a sú oprávnené ich znížiť o podiel16b) na preukázaných nákladoch spojených so získaním podkladovej dokumentácie k prevodu vlastníctva pozemku, ktorý je vo vlastníctve hlavného mesta.”.
Poznámka pod čiarou k odkazu pod čiarou 16b) znie:
“16b)	Čl. 36 ods. 9 Štatútu hlavného mesta Slovenskej republiky Bratislavy v znení neskorších dodatkov.”
21.	§ 14 znie:

“§ 14
(1) Pohľadávky z neuhradenej časti ceny bytu, nebytového priestoru, pozemku a príslušenstva domu predávajúci v zmluve o prevode vlastníctva zabezpečí zriadením záložného práva v prospech hlavného mesta
a)	v hodnote
1.	zrážky z ceny bytu alebo ateliéru podľa § 9 ods. 2,
2.	zľavy z ceny bytu podľa § 9 ods. 3 písm. b),
3.	nesplatenej časti ceny bytu a spoluvlastníckeho podielu na zastavanom a priľahlom pozemku zníženej o zrážku podľa § 9 ods. 2 a zľavy podľa § 9 ods. 3 písm. b),
b)	v hodnote
1.	nesplatenej časti ceny nebytového priestoru a spoluvlastníckeho podielu na zastavanom a priľahlom pozemku zníženej o zľavu podľa § 10 ods. 4 písm. a),
2.	nesplatenej časti ceny nebytového priestoru a spoluvlastníckeho podielu na zastavanom a priľahlom pozemku podľa § 10 ods. 4 písm. b),
3.	zľavy z ceny ateliéru podľa § 10 ods. 4 písm. a).
(2) Záložné právo podľa odseku 1 písm. a) bod 1 a 2 a písm. b) bod 3 sa zriaďuje na dobu 10 rokov a zaniká uplynutím tejto doby alebo vyplatením nesplatenej časti ceny bytu alebo ateliéru na základe žiadosti o zrušenie záložného práva z dôvodu prevodu vlastníctva bytu alebo ateliéru tretej osobe 17a). Záložné právo podľa odseku 1 písm. a) bod 3 a písm. b) bod 1 a 2 sa zriaďuje na dobu neurčitú a zaniká vyplatením príslušnej čiastky.
(3) Hlavné mesto odpúšťa nadobúdateľovi pohľadávku vo výške zľavy z ceny bytu podľa § 9 ods. 3 písm. b), ak jeho predaj bol schválený príslušným zastupiteľstvom pred 10. januárom 1998.”.
Poznámka pod čiarou k odkazu 17a) znie:
“17a)	§ 18b ods. 5 zákona č. 182/1993 Z.z. v znení zákona č. 158/1998 Z.z.”.
22.	§ 16 znie:

“§ 16
(1) Zmluvu o spoločenstve vlastníkov bytov a nebytových priestorov v dome zverenom do správy mestskej časti pripravuje a uzatvára mestská časť.
(2) Zmluvu o výkone správy domu zverenom do správy mestskej časti zabezpečuje príslušná mestská časť.”
23.	V § 17 sa slová “správ mestských častí” nahrádzajú slovami “správy mestskej časti” a slová “správach mestských častí” nahrádzajú slovami “správe mestskej časti”.
24.	§ 17a sa dopĺňa odsekom 3, ktorý znie:
“(3) Kontrolu dodržiavania tohto nariadenia hlavným mestom vykonáva
a)	mestský kontrolór a ním poverení zamestnanci hlavného mesta v Útvare mestského kontrolóra,
b)	zamestnanci hlavného mesta na základe poverenia primátora.”.
25.	§ 18 ods. 1 znie:
“(1) Hlavné mesto pri prevode vlastníctva bytov a nebytových priestorov v domoch nezverených do správy mestských častí a mestská časť pri prevode vlastníctva bytov a nebytových priestorov v domoch zverených do správy mestskej časti v zmluve o prevode vlastníctva určí jednorázovú zmluvnú pokutu za omeškanie platby vo výške 500,- Sk a poplatok z omeškania za každý deň omeškania 2,5 promile dlžnej sumy, najmenej však 25,- Sk za každý i začatý mesiac omeškania.”.
26.	§ 18 sa dopĺňa odsekmi 3 a 4, ktoré znejú:
“(3) Ak kupujúci bez preukázaného vážneho dôvodu nedodrží lehotu určenú v § 9 ods. 3 písm. b) a v § 10 ods. 4 písm. a), predávajúci môže v súlade s ustanoveniami zmluvy o prevode vlastníctva od zmluvy o prevode vlastníctva bytu alebo nebytového priestoru odstúpiť.
(4) Ak predávajúci odstúpi od zmluvy o prevode vlastníctva bytu alebo nebytového priestoru podľa odseku 3, kupujúci pri opakovanom prevode stráca nárok na poskytnutie zľavy podľa § 9 ods. 3 písm. b) alebo § 10 ods. 4 písm. a).”.
27.	§ 19 znie:
“§ 19
Mestská časť môže v súlade s týmto nariadením pre prevody vlastníctva bytov a nebytových priestorov v domoch zverených do jej správy ustanoviť podrobnejší postup mestskej časti pri prevode bytov a nebytových priestorov z vlastníctva hlavného mesta.”.
28.	Za § 20a sa vkladá § 20b, ktorý znie:

“§ 20b
Ustanovenie § 9 ods. 6, § 9a, § 9b a § 18 ods. 3 a 4 sa vzťahujú na prevody vlastníctva bytov a nebytových priestorov, ktoré boli schválené príslušným zastupiteľstvom po 6. marci 2000.”

Čl. II
Mestské zastupiteľstvo hlavného mesta Slovenskej republiky Bratislavy splnomocňuje primátora hlavného mesta Slovenskej republiky Bratislavy, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 6/1995 o prevode vlastníctva bytov a nebytových priestorov v znení všeobecne záväzného nariadenia č. 10/1996, všeobecne záväzného nariadenia č. 9/1997 a tohto nariadenia.

Čl. III
Toto všeobecne záväzné nariadenie nadobúda účinnosť 6. marca 2000.

Jozef Moravčík
primátor